b'\n_START_ARTICLE_\nBisaga\n_START_PARAGRAPH_\nBisage so platnene vre\xc4\x8de, ki so jih neko\xc4\x8d uporabljale \xc5\xa0avrinke. Bile so jim v veliko pomo\xc4\x8d, pri prena\xc5\xa1anju kme\xc4\x8dkih izdelkov v Trst, najve\xc4\x8dkrat so to bila jajca. Bisaga je od vseh \xc5\xa0avrinkinih pomo\xc4\x8dnikov premogla najve\xc4\x8djo nosilnost jajc, vanjo so lahko nalo\xc5\xbeile do 1500 jajc, zato je niso nosile na glavi, ampak so jih obesile na osle. V bisagah so bila jajca zlo\xc5\xbeena, tako da se niso premikala. Najprej so dale trdno podlago nato pa so zlagale, najprej eno vrsto slame, potem eno vrsto jajc, pa spet eno slame in eno jajc, dokler ni bila bisaga polna. Okrog jajc pa so trdno potisnile slamo, da se jajca nebi premikala. Narejena je bila iz lesenega sedla, ob straneh pa so bila dva ve\xc4\x8dja platnena \xc5\xbeepa. Na osle so jo privezale z velikim pasom okoli trebuha, pod vratom in \xc4\x8dez glavo.\n_START_SECTION_\nBisage danes\n_START_PARAGRAPH_\nDanes uporabljamo bisage kot popotne torbe. Narejene so predvsem iz usnja in umetnih materialov. Najve\xc4\x8d pa jih uporabljajo motoristi in kolesarji.'